

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKO VIJEĆE**

**KLASA:400-06/16-01/35**

**URBROJ:2123-05-01-16-1**

**U Šandrovcu, 30.11. 2016.**

Na temelju članka 44. Zakona o poljoprivrednom zemljištu („Narodne novine“ br 39/13, 48/15) i članka 34. Statuta Općine Šandrovac („Općinski glasnik Općine Šandrovac“ br. 32 od 19.03.2013.) Općinsko vijeće Općine Šandrovac na svojoj 27. sjednici održanoj 30.11.2016. donosi:

**PROGRAM**

**korištenja sredstava ostvarenih od prodaje, zakupa, dugogodišnjeg zakupa i privremenog raspolaganja poljoprivrednog zemljišta u vlasništvu Republike Hrvatske**

**na području Općine Šandrovac za 2017. godinu**

**Članak 1.**

Ovim programom utvrđuje se korištenje sredstava ostvarenih od prodaje, zakupa, dugogodišnjeg zakupa i privremenog raspolaganja poljoprivrednog zemljišta u vlasništvu Republike Hrvatske na području Općine Šandrovac za 2017. godinu.

**Članak 2.**

Planirani prihod iz članka 1. ove Odluke utvrđuje se u ukupnom iznosu od 45.000,00 kuna na pozicijama računskog plana br. 64222 – prihod od zakupa poljoprivrednog zemljišta (25.000,00 kuna) i br. 71111 - prihod od prodaje poljoprivrednog zemljišta (20.000,00 kuna) u Proračunu Općine Šandrovac za 2017. godinu.

**Članak 3.**

Sredstva iz članka 1. ove Odluke koja su prihod Općine Šandrovac namijenjena su isključivo za programe katastarsko-geodetske izmjere zemljišta, sređivanja zemljišnih knjiga, za podmirenje dijela stvarnih troškova u vezi s provedbom Zakona o poljoprivrednom zemljištu, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, program očuvanja ugroženih područja i očuvanja biološke raznolikosti i program sufinanciranja i druge poticajne mjere za unaprjeđenje poljoprivrede i akvakulture, kao i za sufinanciranje aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja 2014. – 2020. godine.

**Članak 4.**

Ovaj Program stupa na snagu osmog dana od dana objave u „Općinskom glasniku Općine Šandrovac“, a primjenjuje se od 01.01.2017. godine.

Općinsko vijeće općine Šandrovac

Predsjednik općinskog vijeća:

Ivan Pleško